Source: https://www.fotbalsteaua.ro/viewtopic.php?t=85&p=213
Timestamp: 2019-09-23 18:05:26+00:00

Document:
Schimbarea de generații la Steaua - Forum Steaua Bucuresti
Acasă Prima pagină Despre echipa de fotbal Steaua Bucuresti Discutii suporteri stelisti
Schimbarea de generații la Steaua
Discutiile suporterilor stelisti despre echipa de fotbal Steaua Bucuresti
Aveti incredere in noul colectiv tehnic al echipei Steaua?
Puteţi selecta 1 opțiune
Voturi totale: 382
Mesaj de DanMihai » Joi 11 Iul, 2019, 22:22
Steaua vine după un sezon 2018-2019 aproape total ratat din cauza înfrângerii din ultimul meci din play off cu Carmen, o înfrângere cu scorul de 1-0, autogol Alin Robu. Câtă tristețe a fost după acel meci și supărare, o supărare roș-albastră care a răbufnit la finalul partidei. Suporterii au văzut neputincioși cum favoriții lor nu au reușit să treacă mai departe. Legenda Stelei, Marius Lăcătuș, avea să își dea demisia după două sezoane fără nicio promovare. Nu vrem să căutăm scuze, fiindcă nu e cazul, însă unde apare Steaua adversarii devin mult mai puternici. Avea să urmeze Finala Cupei, faza municpală, cu aceeași Carmen, însă cu niște jucători cu o atitudine nepermis de relaxată, a trupei lui Daniel Iftodi, care au fost învinși fără drept de apel de trupa rănita a lui ,, Fane Iovan,, . Scorul final avea să fie 3-1 pentru roș albaștri și astfel Steaua pe 31 iulie va juca Turul I al Cupei României, faza națională. După acest meci și legendarul fundaș al nostru și-a prezentat demisia.
Aveau să mai treacă două săptămâni și Carmen pierdea în dauna celor de la Moștiștea Ulmu și astfel Carmen rămâne alături de Steaua în liga a patra și la anul. Timpul a trecut repede. Nume precum: Pițurcă, Neaga și Falub s-au perindat pe la urechile suporterilor și în negocierile cu conducătorii Stelei, însă nu s-au concretizat din diverse motive cât se poate de raționale.
În data de 10 iulie 2019, Steaua, după lungi negocieri, avea în sfârșit un nou staff tehnic și un nou antrenor. Daniel Oprița este antrenorul Stelei pentru următorul sezon. Antrenorii secunzi sunt: Iulian Miu și Fane Nofitovici. Antrenorul cu portarii este Sorin Bobariu, iar suportul tehnic vine din partea lui Florentin Dumitru. Obiectivile lor sunt de a promova în liga superioară. Dacă acest obiectiv este îndeplinit li se prelungește automat contractul cu încă un an, iar dacă este ratat li se rezilează contractul.
Cu permisiunea dumneavoastră dragi steliști o să prezentăm cariera de fotbaliști și antrenori al noului staff al Stelei.
Începem cu Ștefan Nofitovici cel care a fost mâna drepta a lui Daniel Oprița cu câteva excepții. În cariera de fotbalist a trecut pe la echipe precum: FC Argeș, Concordia Chiajna, FC Zimbru Chișinău, Petrolul Ploiești și CS Mioveni. Din această listă de echipe la care a jucat, o parte le-a și antrenat alături de cele mai multe ori de Daniel Oprița. Ca antrenor secund a început la Juventus Colentina (actuala A.C.S Daco-Getica). În sezonul 2016-2017 aveau să obțină promovarea altături de Daniel Oprița cu 84 puncte, 13 mai multe față de Sepsi Sfântul Gheorghe, care a ocupat poziția secundă. Ca idee în sezonul precedent, Juventus București a rămas în liga a doua grație desfințării Craiovei lui Mititelu. Tot în sezonul 2015-2016 Rapid avea să fie exclusă din prima liga, Petrolul Ploiești avea să se deființeze în acel sezon. Sistemul de joc preferat al lui Ștefan Nofitovici a fost 4-2-3-1. Următoarea echipă la care a fost antrenor secund a fost Școlar Reșița unde de asemenea antrenorul principal a fost Daniel Oprița. După avea să vină la cârma celor de la FC Voluntari, ca antrenor secund, însă doar pentru cinci meciuri unde nu s-a reușit nicio victorie. În septembrie 2018 a debutat pe banca celor de la C S Balotești cu o înfrângere, scor 2-1 împotriva celor de la Ripensia Timișoara. După un parcurs decent ca principal a decis să se alăture proiectului lui Daniel Oprița de la CS Mioveni. La plecarea de la clubul ilfovean, Ștefan Nofitiovici a declarat următoarele: ”Am reziliat contractul cu CS Balotești. Cred că puteam asigura menținerea echipei în eșalonul secund dacă nu pleca nimeni și reușeam să aducem câțiva jucători de calitate. Mulțumesc conducerii de la Balotești pentru perioada petrecută aici și le doresc succes în tentativa de menținere a grupării în eșalonul secund”. a spus Nofitovici la despărțirea de echipa clasată pe locul 18, cu 19 puncte, după cele 21 de partide scurse din sezonul trecut. Antrenor secund a venit în retur la CS Mioveni unde la final s-a clasat pe locul 7.
Cum spuneam și în introducere, antrenorul de portari este Sorin Bobariu, care a jucat multe sezoane la CS Otopeni, iar mai apoi s-a retras de la Juventus Colentina (ACS Daco-Getica). Și-a început cariera de antrenorat tot la CS Otopeni, iar în drumul către Steaua a mai fost o gară cu numele ACS Daco-Getica. Sperăm ca Horia Iancu să progreseze alături de el.
Un alt om din stafful tehnic este Florentin Dumitru care în 31 iulie în 1996 a debutat pentru Sportul Studențesc. A jucat 3 sezoane pentru Steaua(2000-2003). Avea să se retragă de la Petrolul Ploiești la 35 de ani.
Acum vorbim de un stelist care putem spune că ne-a fost ultimul căpitan din fotbalul profesionist. De ce ultimul căpitan? Pentru că în 2003 Steaua a fost trecută în tăcere de dorințele unora care au vrut să se îmbogățească de pe urma a ceea ce noi iubim cel mai mult. în mod evident vorbim de cel născut în data de 21 ianuarie 1976 în Roșiorii de Vede. El și-a început junioratul la Progresul București. A fost junior la echipa bancherilor începând de la vârsta de 10 ani. Povestea de viața a lui este una care prin muncă și un strop de noroc a trecut în câteva săptămâni de la borcanele de jumări și cârnați trimise de mama lui pe tren până la meciuri în UEFA Champions League la cea mai iubită echipă a României. Era liber de contract în vara din 1996 și ca prin minune apoi a ajuns la Steaua. Contractul nu era foarte mare, însă Miu era extrem de fericit că va îmbrăca tricoul Stelei. Noul fundaș central al Stelei avea să joace cu Atletico Madrid. În acel meci avea să se lovească, și la propriu și la figurat, de atacantul spaniol, Francisco Miguel Narváez Machón cu porecla Kiko. Avea să urmeze un alt meci care i-a clădit cariera tânărului fundaș central, Iulian Miu. Mergem în Germania la Dormund unde fundașul central cu numărul 16 îl faultează pe nouarul Chapuisat la marginea careului din care primește cartonaș galben. La acea lovitură Chapuisat marchează în minutul 13, însă acel meci avea să îl clădească ca fotbalist și probabil fără acei adversari din care a avut ce să învețe nu ajungea un lider în defensiva Stelei. Scorul final avea să fie 5-3 pentru nemți și Steaua se despărțea de Champions League după ce au obținut 4 puncte. Iulian Miu avea să obțină 3 titluri și 2 cupe la Steaua. A avut 149 de apariții în tricoul Stelei. A jucat la Campionatul European de tineret cu Victor Pițurcă selecționer. La Naționala mare a fost convocat de opt ori. În sezonul în care Becali dădea din ce în ce mai clar târcoale in viața Stelei, Iulian Miu avea să plece la defuncta FCM Bacău. Apoi avea să plece în Turcia la Bursaspor unde pentru o scurtă perioadă l-a avut antrenor pe Hagi. Penultima echipă avea să fie Bătrâna Doamnă, UTA Arad. Ghetele și le-a pus în cui la Concordia Chiajna în sezonul 2007-2008. La 43 de ani avea să debuteze în cariera de antrenor la FC Voluntari. A fost antrenorul grupei de juniori 2012-2013. Nu avea să stea foarte mult pentru că are o misiune crucială de îndeplinit cu Steaua alături de suporterii ei fanatici.
Și cu permisiunea dumneavoastră l-am lăsat pe ultimul din staff dar nu cel din urmă, Daniel Oprița. Fostul atacant este obligat să atace la randament maxim promovarea înspre liga a treia, însă până atunci să aruncăm o privire peste cariera tulmutoasă a lui. Și-a început cariera la CSM Reșița unde timp de două sezoane a marcat 7 goluri. Avea să ajungă la Steaua unde a jucat un sezon (2002-2003). Apoi până în 2007 a jucat la ce a crezut că este Steaua, însă justiția a demonstrat că acea echipă a fost o înșelăciune pentru suflarea roș-albastre. În cariera lui a mai trecut pe la: Dinamo, Concordia Chiajna, Petrolu și UTA Arad. Ultima echipa pentru care a jucat a fost CSM Metalul Reșița. Cu voia dumneavoastră ne permitem luxul de a explica în câteva rânduri istoria acestei echipe, pentru a nu o confunda cu CSM Reșița. În 2007 în județul Vâlcea se înființează Damila Măciuca. Șase ani mai târziu Damila Măciuca se mută la Reșița după un schimb în prealabil de loturi cu CSM Râmnicu Vâlcea și denumirea este CSM Metalul Reșița. După o ceartă cu autoritățile locale echipa se mută în județul Ilfov. Aveau să fie luați lotul și stafful celor de la Voința Snagov. Ultima denumirea, nu știm dacă și cea finală, este CS Sportul Snagov. Am prezentat în detaliu pentru că tranziția de la cariera de jucător și cea de antrenor și-a făcut-o la această formație. În sezonul 2014-2015 a debutat la CSM Metalul Reșița(actualmente CS Sportul Snagov) unde a obținut 13 victorii, 11 egaluri și șapte înfrângeri. Avea să ajungă la Juventus Colentina(actual Daco-Getica) unde după cum deja știți a reușit o promovare fără nicio emoție. A mai avut o scurtă perioadă în Liga 1 la Voluntari unde a stat doar 5 etape. Ultima echipă antrenată avea să fie CS Mioveni.
După cum probabil deja ați observat pe acest staff îi unește multe echipe. În primul rând acea echipă este Steaua. De asemenea Oprița l-a avut de cele mai multe ori alături pe secundul Ștefan Nofitovici care pentru o scurtă perioadă a fost principal la Balotești. Pare un staff făcut pentru promovare. Timpul va demonstra dacă soluția a fost optimă. Iulian Miu trebuie să apere Steaua de atacurile ce vor apărea așa cum a făcut-o în teren, este vremea să o apere și de pe banca tehnică și nu numai. Noi sperăm ca acest staff să accepte ordinul militarilor care este scris cu sânge roș-albastru pe foaia istoriei: PROMOVAREA și MERGEM MAI DEPARTE. Asociatia Stelistilor 1947 va susține Steaua oriunde ar juca. De asemenea invitam suflarea stelistă să fie mai puternică împreuna prin și cu dumneavoastră. Lupta continuă! Forza Steaua!
Colectiv Tehnic Steaua
colectiv-tehnic-echipa-de-fotbal-steaua.jpg (669.82 KiB) Vizualizat de 2873 ori
Membru din: Sâm 06 Ian, 2018, 01:54
Re: Schimbarea de generații la Steaua
Mesaj de Romeo » Lun 15 Iul, 2019, 22:29
Luni, 15 iulie 2019, a avut loc conferința de presă pentru prezentarea colectivului tehnic al echipei de fotbal Steaua București.
Au participat: domnul președinte Colonel Pompiliu Bixi-Mocanu, antrenor principal Daniel Oprița, antrenor secund Iulian Miu, antrenor secund Ștefan Nofitovici, căpitanul echipei Horia Iancu.
Alcatraz1981
Membru din: Sâm 16 Feb, 2019, 15:57
Mesaj de Alcatraz1981 » Mar 16 Iul, 2019, 03:05
Datoria noastră ca suporteri e să susținem echipa, iar la final sa tragem linie. Da, am încredere.
Înapoi la “Discutii suporteri stelisti”

References: CSM 
 CSM 
 CSM 
 CSM 
 CSM 
 CSM